《不寝听金钥》
宋代·林希逸

不寝因何事，囊封奏帝庭。铜壶犹未歇，金钥故频听。

忧国长无寐，怀忠我独醒。鱼关频借问，凤阙想犹扃。

珂伞依残月，觚棱带晓星。须臾看鹄立，袖惹御炉馨。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。